text: Vejle Boldklub vandt lokalopgør mod FC Fredericia 
  29 oktober 2017 kl. 16.20
  Vejle Boldklub og FC Fredericia mødte søndag hinanden i et lokalopgør.Vejle vandt og udbyggede sin førerposition i 1. division. Esbjerg spillede uafgjort mod Nykøbing Falster. 
  Vejle Boldklub vandt 1-0 over FC Fredericia, da de to hold søndag mødte hinanden på Monjasa Park i Fredericia. Med den sejr udbyggede Vejle Boldklub sin førerposition i 1.division, da Viborg og Thisted spillede 2- 2.
  Kampens eneste mål blev sat ind af D’Avila Loua Ba fra VB i slutningen af første halvleg.
  Begge hold gik svækkede ind til lokalopgøret. Vejle Boldklub manglede de tre spillere, der stod bag 18 af forårets 25 scoringer. De manglede Allan Sousa, Imed Louati og Dominic Vinicius.
  FC Fredericia måtte klare sig uden Frans Dhia Putros, der havde karantæne.
  Esbjerg fB fik et enkelt point med hjem fra Nykøbing Falster efter en mål-løs kamp. Dermed holder Esbjerg sig i top 4.
  FC Fredercia ligger på 10.-pladsen
  Vejle Boldklub møder i næste kamp Brabrand på udebane søndag, hvor Esbjerg hjemme møder Vendsyssel. Dagen efter går det løs for FC Fredericia, der møder Viborg på hjemmebane.
  